b'\n_START_ARTICLE_\nEduardas \xc5\xa0ablinskas\n_START_SECTION_\nBiografija\n_START_PARAGRAPH_\n1963\xe2\x80\x931973 m. mok\xc4\x97si Vilniaus 1\xe2\x80\x93ojoje vidurin\xc4\x97je mokykloje. 1987 m. baig\xc4\x97 Vilniaus universiteto Istorijos fakultet\xc4\x85 ir \xc4\xafgijo istoriko ir istorijos d\xc4\x97stytojo specialyb\xc4\x99, 2002 m. \xe2\x80\x93 Lietuvos teis\xc4\x97s universiteto teis\xc4\x97s ir valdymo magistrat\xc5\xabr\xc4\x85._NEWLINE_1977\xe2\x80\x931983 m. Vilniaus statybos remonto tresto RSV\xe2\x80\x931 santechnikas, suvirintojas. 1983\xe2\x80\x931985 m. Vilniaus vidurin\xc4\x97s profesin\xc4\x97s technikos mokyklos istorijos mokytojas, gamybos meistras ir klas\xc4\x97s aukl\xc4\x97tojas. 1985\xe2\x80\x931990 m. Vilniaus miesto Taryb\xc5\xb3 rajono Vykdomojo komiteto Gamybin\xc4\x97s but\xc5\xb3 valdybos vyriausiasis energetikas, But\xc5\xb3 \xc5\xabkio tarnybos Nr. 18 vir\xc5\xa1ininkas._NEWLINE_1990\xe2\x80\x931994 m. Vilniaus miesto Senamies\xc4\x8dio seni\xc5\xabnijos Rotu\xc5\xa1\xc4\x97s skyriaus vir\xc5\xa1ininkas. 1994\xe2\x80\x931997 m. Vilniaus miesto Senamies\xc4\x8dio seni\xc5\xabnijos seni\xc5\xabnas. 1995 m. Vilniaus miesto savivaldyb\xc4\x97s mero atleistas i\xc5\xa1 seni\xc5\xabno pareig\xc5\xb3, ta\xc4\x8diau 1996 m. bir\xc5\xbeelio m\xc4\x97n. teismo sprendimu gr\xc4\x85\xc5\xbeintas \xc4\xaf pareigas. 1997\xe2\x80\x932000 m. UAB \xe2\x80\x9eVilniaus pirmoji autotransporto \xc4\xafmon\xc4\x97\xe2\x80\x9c nauj\xc5\xb3 projekt\xc5\xb3 vadovas._NEWLINE_2000\xe2\x80\x932003 m. ir 2003 m. Vilniaus miesto savivaldyb\xc4\x97s tarybos narys. 2000\xe2\x80\x932004 m. ir 2012\xe2\x80\x932016 m. Seimo narys._NEWLINE_2005\xe2\x80\x932010 m. Gin\xc4\x8d\xc5\xb3 komisijos prie Socialin\xc4\x97s apsaugos ir darbo ministerijos pirmininkas. 2005\xe2\x80\x932012 m. Valstyb\xc4\x97s turto fondo Privatizavimo komisijos narys._NEWLINE_Nuo 2017 m. Seimo nario Andriaus Palionio pad\xc4\x97j\xc4\x97jas-sekretorius._NEWLINE_1998 m. vienas i\xc5\xa1 Naujosios s\xc4\x85jungos (socialliberal\xc5\xb3) steig\xc4\x97j\xc5\xb3, 1998\xe2\x80\x932001 m. \xc5\xa1ios s\xc4\x85jungos Vilniaus skyriaus pirmininkas, s\xc4\x85jungos Tarybos narys, iki 2008 m. \xc5\xa1ios partijos narys. 2011\xe2\x80\x932018 m. Lietuvos socialdemokrat\xc5\xb3 partijos narys. Nuo 2018 m. \xe2\x80\x93 Lietuvos socialdemokrat\xc5\xb3 darbo partijos narys._NEWLINE_1998\xe2\x80\x932005 m. Lietuvos smulki\xc5\xb3j\xc5\xb3 verslinink\xc5\xb3 ir prekybinink\xc5\xb3 asociacijos (LSVPA) pirmininkas. 1998 ir 1999 m. dalyvavo bado akcijose prie Lietuvos Respublikos Seimo, po j\xc5\xb3 dirbo Vyriausyb\xc4\x97s sudarytoje darbo grup\xc4\x97je smulkiojo verslo problemoms spr\xc4\x99sti. Nuo 2005 m. LSVPA Garb\xc4\x97s pirmininkas.  _NEWLINE_S\xc5\xabn\xc5\xabs: Aurimas, Linas ir Ignas. Dukra Rugil\xc4\x97.'